
REPUBLICA MOLDOVA
RAIONUL ȘTEFAN VODĂ
CONSILIUL RAIONAL ȘTEFAN VODĂ
	[image: Stema raionului Stefan Voda]



MD–4201, or. ŞtefanVodă, str. Libertăţii, nr. 1, tel. (242) 226-50, tel/fax (242) 234-10, 
e-mail: consiliul.raional-stefan-voda@apl.gov.md, web: www.stefan-voda.md

DECIZIE nr. 5/



Cu privire la asocierea raionului Ștefan Vodă 
cu alte unităţi administrativ-teritoriale, în vederea constituirii  
Asociației de Dezvoltare Intercomunitară „Ștefan Vodă”

În scopul consolidării capacităților administrative și implementării în comun a proiectelor de interes pentru comunitățile participante, inclusiv în domeniul infrastructurii și al serviciilor publice locale;
În conformitate cu prevederile Legii cu privire la asociațiile de dezvoltare intercomunitară nr. 17/2023, Hotărârea Guvernului pentru punerea în aplicare a prevederilor Legii nr. 17/2023 cu privire la asociațiile de dezvoltare intercomunitară nr. 609/2023;
În temeiul  art. 43 alin. (1) lit. (p1) şi art. 46 din Legea nr. 436/2006 privind administraţia publică locală, Consiliul raional Ştefan Vodă DECIDE:

1. Se aprobă asocierea raionului Ștefan Vodă cu alte unităţi administrativ-teritoriale din raionul Ștefan Vodă, în vederea constituirii Asociaţiei de Dezvoltare Intercomunitară „Ștefan Vodă”, în scopul realizării în comun a unor proiecte de dezvoltare de interes local sau regional, destinate inclusiv înființării, modernizării și/sau dezvoltării infrastructurii tehnico-edilitare a localităților, precum și în scopul înființării, organizării, funcționării, monitorizării și gestionării în comun a serviciilor publice în raza de competență a unităților administrativ-teritoriale membre.
2. Se aprobă actele de constituire ale Asociaţiei de Dezvoltare Intercomunitară „Ștefan Vodă”, prevăzute în anexa nr. 1, parte integrantă din prezenta decizie.
3. Se aprobă participarea raionului Ștefan Vodă la patrimoniul iniţial al Asociaţiei de Dezvoltare Intercomunitară „Ștefan Vodă”, cu o contribuţie în numerar în valoare de ___________________ lei.
4. Se aprobă cotizaţia anuală a raionului Ștefan Vodă către Asociaţia de Dezvoltare Intercomunitară „Ștefan Vodă” în valoare de ____________ lei, care va fi plătită până la 30 martie a fiecărui an. 
5. Cheltuielile necesare pentru înfiinţarea Asociaţiei de Dezvoltare Intercomunitară „Ștefan Vodă” vor fi suportate din bugetul raionului Ștefan Vodă.
6. Se împuterniceşte președintele raionului Ștefan Vodă, doamna Olga LUCHIAN să participe la Adunarea de constituire și să semneze actele de constituire ale Asociaţiei de Dezvoltare Intercomunitară „Ștefan Vodă”, în numele unităţii administrativ-teritoriale.
7. Se desemnează doamna Olga LUCHIAN, președintele raionului Ștefan Vodă să reprezinte raionul în Adunarea generală a Asociaţiei de Dezvoltare Intercomunitară „Ștefan Vodă”.
8. Se desemnează Dnul/na_____________________, în cadrul Consiliului raional Ștefan Vodă _____________________, să desfășoare procedura legală în vederea înregistrării Asociaţiei de Dezvoltare Intercomunitare „Ștefan Vodă” la Agenția Servicii Publice. 
9. Controlul executării prezentei decizii se atribuie doamnei Olga LUCHIAN, președintele raionului.
10. Prezenta decizie poate fi contestată cu cerere prealabilă la autoritatea emitentă cu sediul or. Ștefan Vodă, str. Libertății nr. 1, în termen de 30 de zile din data publicării, potrivit prevederilor  Codului administrativ al Republicii Moldova nr. 116/2018.
11. Prezenta decizie se include în Registrul de Stat a actelor locale, se publică pe pagina web a Consiliului raional Ștefan Vodă și se aduce la cunoștință Persoanelor nominalizate.



















































[bookmark: DenumireCompleta]Anexa nr. 1
la Decizia Consiliului raional Ștefan Vodă 
nr. ** din **


Acord de constituire al Asociației de dezvoltare intercomunitară 
“Ștefan Vodă”

I. DISPOZIȚII GENERALE
1. Prin prezentul acord de constituire fondatorii/membrii convin asupra înființării Asociației de dezvoltare intercomunitară „Ștefan Vodă” (în continuare - Asociația), în conformitate cu prevederile Legii nr. 17/2023 cu privire la asociațiile de dezvoltare intercomunitară, ale Legii nr. 436/2006 cu privire la administrația publică locală, ale Legii nr. 220/2007 privind înregistrarea de stat a persoanelor juridice și întreprinzătorilor individuali, ale Legii nr. 1402/2002 serviciilor publice de gospodărie comunală, ale Legii nr. 303/2013 privind serviciul public de alimentare cu apă și de canalizare, precum și ale altor acte normative. 
2. Asociația se constituie în vederea realizării în comun a unor proiecte de dezvoltare de interes local sau regional, destinate inclusiv infrastructurii tehnico-edilitare a localităților, precum și în scopul înființării, organizării, funcționării, monitorizării și gestionării în comun a serviciilor publice în raza de competență a unităților administrativ-teritoriale membre.
3. Membrii Asociației declară că interesul care stă la baza constituirii Asociației este interesul general al locuitorilor din cadrul unităților administrativ-teritoriale membre pentru îmbunătățirea calității serviciilor publice locale în condițiile unor tarife care să respecte limitele de suportabilitate ale populației, precum și creșterea capacității de atragere a fondurilor pentru finanțarea investițiilor necesare dezvoltării localităților.
4. Durata de activitate a Asociației este nelimitată.
5. În activitatea sa, Asociația își stabilește următoarele obiective:
a) implementarea proiectelor de dezvoltare de interes local și regional;
b) dezvoltarea integrată și durabilă a teritoriului tuturor unităților administrativ
teritoriale membre ale Asociației;
c) asigurarea unei planificări a investițiilor teritoriale integrate și durabile;
d) dezvoltarea infrastructurii și a obiectivelor de dezvoltare de interes comun;
e) îmbunătățirea, modernizarea și dezvoltarea infrastructurii tehnico-edilitare aferente serviciilor publice, în scopul realizării acestora într-o concepție unitară și corelată cu planurile de dezvoltare economico-socială a localităților, de amenajare a teritoriului, urbanism și mediu;
f) identificarea oricăror acțiuni vizând creșterea oportunităților de finanțare a proiectelor de investiții publice;
g) monitorizarea derulării proiectelor de investiții publice;
h) aprobarea strategiei de dezvoltare a serviciilor publice;
i) să constituie interfața pentru discuții și să fie un partener activ pentru  autoritățile administrației publice locale în ceea ce privește aspectele de dezvoltare și de gestiune a serviciilor publice, în scopul de a coordona politicile și acțiunile de interes intercomunitar.

II. PATRIMONIUL ASOCIAȚIEI
6. Asociația poate avea în proprietate orice bunuri, cu excepția celor interzise de lege. Proprietatea Asociației este utilizată exclusiv în vederea realizării scopurilor statutare.
7. Proprietatea Asociației se formează din orice surse neinterzise de lege, inclusiv din:
a) cotizații de membru, stabilite prin hotărârea adunării generale;
b) granturi și donații;
c) fonduri publice;
d) mijloace financiare obținute în urma desemnării procentuale.
8. Membrii nu pot transmite în proprietate Asociației sistemele aferente furnizării/prestării serviciilor publice, părți componente ale acestora sau alte bunuri care fac parte din domeniul public al unității administrativ-teritoriale.
9. Sistemele publice și/sau alte bunuri aferente serviciilor publice realizate în comun prin programe de investiții implementate de unitățile administrativ-teritoriale membre, prin intermediul Asociației, devin proprietate publică a acestora conform prevederilor Legii nr. 523/1999 cu privire la proprietatea publică a unităților administrativ-teritoriale și se înregistrează în registrele corespunzătoare, potrivit următoarelor reguli:
1) bunurile și obiectele de infrastructură tehnico-edilitară situate exclusiv pe teritoriul unei unități administrativ-teritoriale pe care o deservesc aparțin domeniului public al acesteia;
2) bunurile și obiectele de infrastructură tehnico-edilitară situate pe teritoriul mai multor unități administrativ-teritoriale și/sau care deservesc mai multe unități administrativ-teritoriale sunt proprietate comună a acestora dacă Adunarea generală a Asociației nu a stabilit, înainte de demararea investiției, o altă modalitate de repartizare a drepturilor asupra proprietății între unitățile administrativ-teritoriale.
10. Asociația poartă răspundere pentru obligațiile sale cu toate bunurile ce îi aparțin cu drept de proprietate.
11. Patrimoniul inițial al Asociației este de _________________ lei, constituit din contribuția în numerar a membrilor, după cum urmează:
1) Raionul Ștefan Vodă - _______lei;
2) Satul ________________- _______lei;


III.  SURSELE DE FINANȚARE ALE ASOCIAȚIEI
12. Drept surse de finanțare ale Asociației pot fi:
a) cotizațiile anuale de membru;
b) donațiile și/sau granturile;
c) dobânzile la mijloacele financiare depuse de Asociație în conturi bancare;
d) mijloacele bănești obținute de Asociație pentru serviciile prestate;
e) mijloacele financiare obținute în urma desemnării procentuale;
f) alte surse neinterzise de lege.
13. Asociația percepe o cotizație anuală de membru pentru acoperirea costurilor fixe și a altor cheltuieli ce țin de activitatea acesteia, achitată de către membrii Asociației la data stabilită în statut.
14. Mărimea cotizației anuale se stabilește de Adunarea generală în modul prevăzut de statutul Asociației. Suma cotizației poate fi modificată prin decizia Adunării generale, dar nu mai des de o dată pe an.
15. Mărimea cotizației anuale pentru anul ____________ (se indică anul) constituie __________ (se indică suma) lei.

IV. DISPOZIȚII FINALE ȘI TRANZITORII
16. Pentru transmiterea/depunerea/expedierea documentelor și desfășurarea altor proceduri necesare pentru înregistrarea de stat a Asociației  se împuternicește dl/dna ……………………., cetățean(ă) …………………., domiciliat(a) în ………………………..., titular(ă) al/a buletinului de identitate, seria ……………..., nr. …………., eliberat de ……………….. la data de …………  .
17. Asociația se înregistrează în modul stabilit în Legea nr. 17/2023 privind asociațiile de dezvoltare intercomunitară, în Legea  nr. 220/2007 privind înregistrarea de stat a persoanelor juridice și întreprinzătorilor individuali, precum și în alte acte normative.
18. În cazul comasării sau decomasării unităților administrativ-teritoriale membre ale Asociației, succesiunea în drepturi și obligații ale acestora are loc prin preluarea de către noile unități administrativ-teritoriale a calității de membru al Asociației, în modul stabilit de legislație.



Prezentul Acord al Asociației _____________________ (se indică denumirea) a fost semnat la data de ______________, în _______ exemplare (se indică cu litere numărul de exemplare originale), de către fondatorii/membrii Asociației:
1) Raionul Ștefan Vodă, prin Consiliul raional Ștefan Vodă, cu sediul în orașul Ștefan Vodă, str. Libertății nr. 1,  reprezentat de doamna Olga LUCHIAN, în calitate de Președinte al raionului Ștefan Vodă, împuternicit în acest scop prin Decizia Consiliului raional Ștefan Vodă nr. _____ din ______;
2) Satul _____________________, prin Consiliul local al _________________, cu sediul în ______________, str. ______________, nr. _____, raionul ________________, reprezentat de _____________________, în calitate de primar(ă), împuternicit(ă) în acest scop prin Decizia Consiliului local _________ nr. ___ din ________________;
3) ________________________________________________________________________



Semnatari:
Raionul Ștefan Vodă, reprezentat de doamna Olga LUCHIAN, în calitate de Președinte al raionului Ștefan Vodă _______________,
                        (semnătura și ștampila)


Satul ________________________, prin primarul _________________
                                                                            (semnătura și ștampila)


































Persoana juridică este „ÎNREGISTRATĂ”
de către Instituţia Publică „Agenţia Servicii Publice” 	     		
Departamentul înregistrare
şi licenţiere a unităţilor de drept	 
Nr. ________________________
din ______   _______________ 20___

Registrator____________________	                          	
                                                                                                                               




S T A T U T U L

Asociației de dezvoltare intercomunitară
 „Ștefan Vodă”


































I. DISPOZIȚII GENERALE

1. Asociația de dezvoltare intercomunitară Ștefan Vodă (în continuare – Asociația) este o asociație nonprofit, apolitică, cu statut de persoană juridică, înființată, în condițiile legii, în vederea realizării în comun a unor proiecte de dezvoltare de interes local sau regional, precum și întru înființarea, organizarea, funcționarea și gestiunea în comun a serviciilor publice în raza de competență a unităților administrativ-teritoriale membre.
2. Denumirea completă: Asociația de dezvoltare intercomunitară Ștefan Vodă.
3. Sediul Asociației: or. Ștefan Vodă, str. Libertății nr. 1, Sediul Asociației poate fi schimbat în orice alt loc aflat în raza unităților administrativ-teritoriale membre, în baza hotărârii Adunării generale sau a Consiliului Asociației.
4. Durata de activitate a Asociației este nelimitată.

II. SCOPUL ȘI OBIECTIVELE ASOCIAȚIEI
5. Asociația se constituie în scopul realizării în comun a unor proiecte de dezvoltare de interes local sau regional, destinate inclusiv înființării, modernizării și/sau dezvoltării infrastructurii tehnico-edilitare a localităților, precum și în scopul înființării, organizării, funcționării, monitorizării și gestionării în comun a serviciilor publice în raza de competență a unităților administrativ-teritoriale membre.
6. [bookmark: _Hlk163709643]Membrii Asociației declară că interesul comun care stă la baza constituirii Asociației este interesul general al locuitorilor din cadrul unităților administrativ-teritoriale membre pentru îmbunătățirea calității serviciilor publice locale în condițiile unor tarife care să respecte limitele de suportabilitate ale populației, precum și creșterea capacității de atragere a fondurilor pentru finanțarea investițiilor necesare dezvoltării localităților.
7. În activitatea sa Asociația are următoarele obiective:
a) [bookmark: _Hlk163677403]implementarea proiectelor de dezvoltare de interes local și regional;
b) dezvoltarea integrată și durabilă a teritoriului tuturor unităților administrativ-teritoriale membre ale Asociației;
c) asigurarea unei planificări a investițiilor teritoriale integrate și durabile;
d) dezvoltarea infrastructurii și a obiectivelor de dezvoltare de interes comun;
e) îmbunătățirea, modernizarea și dezvoltarea infrastructurii tehnico-edilitare aferente serviciilor publice, în scopul realizării acestora într-o concepție unitară și corelată cu planurile de dezvoltare economico-socială a localităților, de amenajare a teritoriului, urbanism și mediu;
f) identificarea oricăror acțiuni vizând creșterea oportunităților de finanțare a proiectelor de investiții publice;
g) monitorizarea derulării proiectelor de investiții publice;
h) aprobarea strategiei de dezvoltare a serviciilor publice;
i) să constituie interfața pentru discuții și să fie un partener activ pentru  autoritățile administrației publice locale în ceea ce privește aspectele de dezvoltare și de gestiune a serviciilor publice, în scopul de a coordona politicile și acțiunile de interes intercomunitar.
8. [bookmark: _Hlk164601695]Pentru realizarea obiectivelor Asociației, fondatorii/membrii mandatează Asociația, să exercite, pe seama și în numele lor, următoarele drepturi și obligații legate de serviciile publice locale:
a) elaborarea și aprobarea strategiei de dezvoltare a serviciilor publice, care conține planul de investiții pe termen scurt, mediu și lung;
b) înființarea, organizarea și  monitorizarea funcționării serviciilor publice, în condițiile legii; 
c) administrarea sistemelor publice ca parte a infrastructurii tehnico-edilitare a unităților administrativ-teritoriale fondatoare/membre;
d) elaborarea și aprobarea Studiului de oportunitate în vederea identificării formei optime de gestiune a serviciilor publice;
e) elaborarea și aprobarea caietului de sarcini și a regulamentului, consolidat și armonizat pentru întreaga arie de furnizare/prestare a serviciilor publice;
f) elaborarea și aprobarea documentației de atribuire a contractului de delegare a gestiunii, care va include obligatoriu proiectul contractului și anexele obligatorii la acesta;
g) încheierea contractului de delegare a gestiunii cu operatorii, în numele și pe seama unităților  administrativ-teritoriale membre implicate, care vor avea împreună calitatea de delegatar; în funcție de specificul activităților care compun serviciile publice, delegatar pot fi toți membrii Asociației pentru toate activitățile sau numai o parte din aceștia pentru anumite activități;
h) monitorizarea executării contractului de delegare încheiat cu operatorii și să informeze regulat membrii săi despre aceasta.
i) aprobarea unei politici tarifare coerente la nivelul întregii arii de furnizare/prestare a serviciilor publice prevăzute în contractul de delegare;
j) urmărirea îndeplinirii obligațiilor asumate de operatori, îndeosebi în ceea ce privește realizarea indicatorilor de performanță, executarea lucrărilor încredințate operatorilor și calitatea serviciilor publice furnizate utilizatorilor, potrivit mandatului primit și în conformitate cu prevederile contractuale, aplicarea penalităților contractuale.
9. Pentru realizarea obiectivelor, asociația se va implica în activități precum:
a) [bookmark: _Hlk164602858]conceperea și derularea de proiecte de dezvoltare locală, și metropolitană, cu finanțare proprie ori finanțări publice sau private, interne sau externe;
b) organizarea de simpozioane, programe, cursuri de formare/ calificare/ specializare, stagii de pregătire, perfecționare, specializare, mese rotunde, ateliere de studiu, cu participare internă și externă;
c) organizarea de târguri, expoziții, concursuri sau alte activități similare;
d) colaborarea și sprijinirea cooperării cu instituțiile administrației europene, centrale și locale în vederea susținerii și încurajării dezvoltării locale și metropolitane;
e) cercetări și analize;
f) conferințe, dezbateri publice, seminare, școli de vară, expoziții, campanii, workshop-uri, simpozioane, programe de administrație publică locală, programe europene, programe organizate în parteneriat cu organisme internaționale; programe provenite din fonduri Europene, sprijinirea acțiunilor comunitare;
g) informarea cetățenilor privind probleme de interes public;
h) organizarea de întâlniri între cetățeni și reprezentanți ai autorităților publice;
i) dezvoltarea de programe în regim de parteneriat cu autoritățile publice, mediul de afaceri, mediul academic și de cercetare, societatea civilă;
j) stabilirea de relații de colaborare cu alte organizații similare din țară și străinătate;
k) atrage, întreține și educă voluntari pentru implementarea împreună cu ei a activităților menționate anterior;
l) colaborează cu autoritățile europene, naționale și locale pentru dezvoltarea de politici publice și implementarea lor, precum și organizarea de proiecte în comun;
m) derulează campanii pe teme de interes comunitar, național, european;
n) alte activități desfășurate conform legislației în vigoare;
o) activitățile susmenționate vizează actorii relevanți ai comunității: cetățenii, instituții ale administrației locale și centrale prezente în teritoriu, instituții de educație, cultură, cercetare, mediu de afaceri pe tematici de referință precum: dezvoltarea locală și metropolitană, mediu, sustenabilitate, digitalizare, inovare, drepturile omului, orice altă tematică aflată în legătură cu scopul și obiectivele sale.

III. ORGANELE DE CONDUCERE ȘI CONTROL
10. Organele de conducere și control ale Asociației:
a) Adunarea generală;
b) Consiliul Asociației;
c) Comisia de cenzori;
d) Directorul.

SUBCAPITOLUL 3.1. Adunarea generală 

11. Adunarea generală este organul suprem de conducere al Asociației, format din primarii de municipii, orașe și comune, respectiv președintele consiliului raional, care sunt reprezentanții de drept ai unităților administrativ-teritoriale membre. 
12. Adunarea generală are următoarele competențe exclusive:
a) aprobarea Strategiei de dezvoltare a Asociației și definirea direcțiilor prioritare de activitate ale acesteia;
b) modificarea statutului Asociației;
c) aprobarea hotărârii privind aderarea noilor membri, precum și retragerea sau excluderea acestora din Asociație;
d) [bookmark: _Hlk163671595]alegerea și revocarea membrilor Consiliului Asociației și ai Comisiei de cenzori;
e) stabilirea cuantumului cotizației de membru;
f) aprobarea situațiilor financiare anuale, a rapoartelor de activitate, a rapoartelor cu privire la venituri și cheltuieli, a rapoartelor anuale ale Consiliului Asociației, ale Comisiei de cenzori și ale Directorului;
g) aprobarea bugetului, planului de activitate și planului financiar anual;
h) aprobarea vânzării, gajării sau ipotecării bunurilor aflate în proprietatea Asociației, precum și aprobarea achiziționării bunurilor și a serviciilor a căror valoare de piață constituie peste 25% din valoarea activelor nete ale Asociației, conform ultimei situații financiare, sau depășește 400000 de lei;
i) aprobarea contractării de împrumuturi, credite sau a altor angajamente financiare de către Asociație ori stabilirea unor limite pentru acestea, în funcție de interesele Asociației;
j) adoptarea organigramei, efectivului-limită, schemei de încadrare și regulamentelor interne ale Asociației;
k) adoptarea deciziei de reorganizare și de lichidare a Asociației;
l) confirmarea rezultatelor concursului organizat de către Consiliu pentru ocuparea funcțiilor de director și de contabil-șef și mandatarea Consiliului Asociației să numească în funcțiile respective câștigătorii concursului;
m) soluționarea oricărei alte probleme pentru care statutul cere aprobarea Adunării generale.
13.  Ședințele Adunării generale sunt deliberative dacă la ea participă două treimi din numărul membrilor Asociației. Hotărârile se aprobă cu majoritatea voturilor membrilor prezenți la adunare. Dacă la prima convocare cvorumul nu este asigurat, Adunarea generală se convoacă pentru o dată ulterioară, care nu poate fi mai târziu de 15 zile de la data stabilită pentru prima convocare. La a doua convocare a Adunării generale cvorumul nu este necesar, iar hotărârile se adoptă cu majoritatea voturilor asociaților prezenți.
14. Pentru a fi valabile, hotărârile Adunării generale adoptate în vederea exercitării atribuțiilor prevăzute la pct. 11 lit. a), b) și k) și pct. 65 subpct. b) se adoptă în prezența tuturor membrilor și cu votul favorabil a cel puțin jumătate din numărul membrilor, care reprezintă cel puțin două treimi din numărul total al populației tuturor unităților administrativ-teritoriale membre, ori a cel puțin două treimi din numărul membrilor care reprezintă cel puțin jumătate din numărul total al populației tuturor unităților administrativ-teritoriale membre.
15. Fiecare membru al Asociației dispune de un singur vot egal în cadrul Adunării generale.
16. Adunarea generală poate adopta hotărâri doar privind chestiunile incluse în ordinea de zi. Referitor la chestiunile care nu au fost incluse în ordinea de zi, Adunarea generală poate adopta hotărâri numai în cazul în care participă reprezentanții tuturor membrilor și numai în privința chestiunilor pentru care legea nu solicită un mandat special din partea consiliilor locale ale unităților administrativ-teritoriale membre ale Asociației.
17. Adunarea generală se convoacă în ședință ordinară cel puțin o dată pe an, în baza deciziei Consiliului Asociației.
18. Adunarea generală extraordinară a Asociației se convoacă:
a) la inițiativa Consiliului Asociației;
b) la solicitarea Comisiei de cenzori;
c) la solicitarea unui grup de membri ai Asociației, constituit din cel puțin o treime din numărul total de membri (în cazul asociațiilor constituite din două unități administrativ-teritoriale, Adunarea generală extraordinară se convoacă la solicitarea oricărui membru).
19. În cazul în care Consiliul nu convoacă Adunarea generală extraordinară conform pct. 17, aceasta se convoacă de către Comisia de cenzori sau de către Director.
20. Directorul, cu cel puțin 15 zile înainte de data desfășurării Adunării generale extraordinare, anunță cu privire la aceasta, în formă scrisă, fiecare membru al Asociației și/sau publică avizul respectiv în conformitate cu statutul și cu regulile interne de comunicare.

SUBCAPITOLUL 3.2. Consiliul Asociației

21. Consiliul Asociației este organul de conducere, responsabil de funcționarea și gestiunea activității acesteia, și este format din _________ (se indică numărul de membri) membri aleși din rândul reprezentanților membrilor Adunării generale, desemnați prin vot secret.
22. Componența Consiliului Asociației va asigura reprezentativitatea în cadrul acestui organ a tuturor membrilor Asociației, aplicându-se în acest scop principiul reprezentării prin rotație la desemnarea candidaților care urmează să fie supuși votului Adunării generale. De asemenea, un membru al Consiliului Asociației nu poate deține mai mult de două mandate consecutive. După expirarea celui de-al doilea mandat, membrul Consiliului are dreptul să fie reales pentru al treilea mandat doar dacă între al doilea și al treilea mandat a trecut cel puțin un an (prevederile acestui punct se vor ajusta în funcție de specificul Asociației, de exemplu, în cazul unui număr mic de membri ai Asociației (2-3) principiul rotației și limitarea numărului de mandate nu este aplicabil).
23. Сonsiliul Asociației se alege de către Adunarea generală pe un termen de 3 ani. 
24. Membrii Consiliului acționează în interesele Asociației și declară toate conflictele de interese apărute în exercitarea atribuțiilor sale. Conflictul de interese declarat se soluționează în conformitate cu Regulamentul cu privire la procedurile interne de declarare a conflictelor de interese, adoptat de Adunarea generală.
25. Consiliul Asociației își alege secretarul din rândul membrilor acestuia. Secretarul asigură activitatea organizatorică a Consiliului, fără a avea drept de vot. De asemenea, Consiliul alege prin vot deschis și cu votul majorității membrilor prezenți, pentru durata unei ședințe, președintele care o prezidează și semnează deciziile aprobate.
26. Consiliul Asociației se convoacă la necesitate, dar nu mai rar de o dată la două luni. Acesta se convoacă la solicitarea a cel puțin o treime dintre membrii acestuia sau la solicitarea Directorului Asociației.
27. Ședințele Consiliului Asociației se consideră deliberative în cazul prezenței a cel puțin o doime dintre membrii acestuia, plus unul. Deciziile se adoptă prin consens, iar dacă nu se ajunge la un consens – cu votul majorității simple a membrilor prezenți.
28. La ședințele Consiliului Asociației, de regulă, participă, fără drept de vot, și Directorul Asociației.
29. La ședințele Consiliului se întocmește un proces-verbal, care se semnează de către președintele ședinței și secretarul Consiliului. Procesul-verbal se păstrează în conformitate cu Regulamentul intern al Asociației.
30. Consiliul Asociației are următoarele atribuții:
a) asigură implementarea hotărârilor adoptate de Adunarea generală, executarea bugetului și a planului de activitate;
b) monitorizează performanțele Asociației;
c) aprobă încheierea contractelor în conformitate cu bugetul şi planul de activitate;
d) convoacă Adunarea generală;
e) selectează și numește Directorul Asociației și contabilul-șef;
f) elaborează proiectul de buget, planul de activitate, raportul anual, regulamentele interne, alte acte și le prezintă pentru aprobare adunării generale;
g) asigură respectarea procedurilor în activitatea Asociației, conform statutului acesteia;
h) asigură respectarea cerințelor legislației privind managementul financiar;
i) decide asupra semnării de către Director a contractelor a căror valoare este egală sau depășește mărimea stabilită în statutul Asociației, în cazul în care competența nu aparține Adunării generale conform pct. 11 lit. h) și i);
j) exercită și alte atribuții care pot fi stabilite de Adunarea generală sau stipulate în statutul Asociației.



SUBCAPITOLUL 3.3. Comisia de cenzori

31. Comisia de cenzori supraveghează activitatea financiar-economică a Asociației, fiind formată din cel puțin 3 membri aleși de Adunarea generală pe un termen de cel mult 3 ani.
32. Membri ai Comisiei de cenzori nu pot fi:
a) Directorul și membrii Consiliului Asociației;
b) soțul/soția, rudele și afinii Directorului și ai membrilor Consiliului până la al IV-lea grad inclusiv;
c) persoana cu antecedente penale.
33. Atribuțiile Comisiei de cenzori se stabilesc prin regulamentul aprobat de Adunarea generală.
34. Asociația asigură efectuarea auditului anual al situațiilor financiare.
35. La solicitarea Comisiei de cenzori, Consiliul Asociației și Directorul prezintă documentele privind activitatea financiar-economică a Asociației.
36. Comisia de cenzori poartă răspundere față de Adunarea generală pentru controlul managementului financiar-economic al Asociației și pentru elaborarea și prezentarea raportului anual cu privire la subiectul respectiv.
37. Membrii Consiliului și ai Comisiei de cenzori sunt persoane cu funcții eligibile, fără a fi angajate de Asociație și fără a fi remunerate.
38. Persoanele menționate la pct. 36 au dreptul, în funcție de resursele financiare disponibile în bugetul Asociației, la rambursarea cheltuielilor suportate în cadrul exercitării propriilor atribuții. Rambursarea cheltuielilor respective va avea loc doar după aprobarea de către Adunarea generală a cuantumului și a modalității de rambursare.
39. Mandatul membrului Consiliului Asociației și al membrului Comisiei de cenzori încetează în cazul:
a) renunțării la mandat, în formă scrisă;
b) revocării prin hotărârea Adunării generale;          
c) decesului;
d) pierderii calității de membru a unității administrativ-teritoriale pe care o reprezintă.
40. Reprezentantul unității administrativ-teritoriale membre a Asociației, poate fi revocat la solicitarea acesteia. În acest caz, unitatea administrativ-teritorială respectivă trebuie să prezinte decizia consiliului local privind revocarea reprezentantului și numirea altei persoane în calitate de reprezentant al său în cadrul Asociației.
41. Membrii Consiliului Asociației și ai Comisiei de cenzori se revocă prin hotărârea Adunării generale în cazul:
a) constatării conflictului de interese nedeclarat;
b) absenței nemotivate de la 3 ședințe planificate consecutive.
42. În cazul în care o persoană cu funcție eligibilă din cadrul Asociației este revocată de Adunarea generală, la aceeași ședință a acesteia este aleasă o nouă persoană pentru funcția respectivă.

SUBCAPITOLUL 3.4. Directorul

43. Directorul reprezintă Asociația în relațiile cu statul, organizațiile și instituțiile naționale/internaționale, finanțatorii, alte persoane fizice și juridice. Directorul este înregistrat în calitate de conducător al Asociației în Registrul de stat al unităților de drept.
44. Directorul are următoarele atribuții:
a) organizează și conduce activitatea Asociației, poartă răspundere pentru realizarea sarcinilor atribuite acestuia, utilizarea conformă a mijloacelor financiare, stabilește sarcinile și atribuțiile angajaților din cadrul Asociației;
b) asigură executarea actelor normative care reglementează activitatea Asociației;
c) organizează și implementează sistemul de control intern managerial în cadrul Asociației și poartă răspundere pentru administrarea bugetului și a patrimoniului aflat în gestiune;
d) aprobă fișele de post ale angajaților;
e) propune Adunării generale spre aprobare modificarea organigramei, efectivului-limită și a schemei de încadrare a Asociației, în limitele mijloacelor financiare disponibile;
f) angajează și eliberează din funcție personalul Asociației, în conformitate cu legislația muncii;
g) coordonează elaborarea, actualizarea și implementarea planului de activitate a Asociației;
h) coordonează realizarea proiectelor și a programelor pe care Asociația le desfășoară;
i) emite dispoziții, instrucțiuni, încheie contracte, aprobă evidența contabilă și dările de seamă;
j) semnează dispoziții de plată, rapoarte financiare și alte documente cu caracter fiscal și financiar;
k) aprobă, cu acordul Adunării generale, atragerea de mijloace financiare suplimentare necesare pentru asigurarea activității Asociației;
l) asigură ținerea registrelor de activitate a Asociației;
m) aplică sancțiuni disciplinare în conformitate cu legislația în vigoare;
n) organizează activitatea de secretariat;
o) asigură editarea, publicarea și distribuirea buletinelor informative;
p) participă la elaborarea proiectului bugetului anual al Asociației;
q) asigură ținerea evidenței contabile și statistice conform ordinii stabilite de lege;
r) prezintă, la solicitarea Consiliului Asociației sau a Adunării generale, dări de seamă, rapoarte și note explicative privind activitatea Asociației, modul de gestionare a mijloacelor financiare, precum și alte informații privind  activitatea Asociației;
s) exercită alte atribuții operațional-manageriale;
t) decide asupra tuturor chestiunilor care nu constituie competența exclusivă a altor organe ale Asociației.
45. Directorul prezintă raportul de activitate în fața Consiliului Asociației.
46. Directorul acționează în mod independent, în limitele atribuțiilor sale prevăzute în Legea nr.17/2023 cu privire la asociațiile de dezvoltare intercomunitară, în prezentul statut, precum și în alte acte normative.
47. Funcția de Director poate fi ocupată de o persoană fizică care îndeplinește cumulativ următoarele condiții:
a) este cetățean al Republicii Moldova;
b) deține diplomă de studii superioare de licență sau echivalentul acesteia;
c) are experiență în administrarea unei persoane juridice și/sau în coordonarea proiectelor de dezvoltare;
d) nu are antecedente penale;
e) nu este supusă unei măsuri de ocrotire judiciare.
48. Funcția de contabil-șef poate fi ocupată de o persoană fizică care îndeplinește cumulativ următoarele condiții:
a) este cetățean al Republicii Moldova;
b) deține diplomă de studii superioare cu profil economico-financiar;
c) are experiență de lucru de cel puțin 3 ani în domeniul financiar.
49. Directorul și contabilul-șef ai Asociației se numesc în funcție, pe bază de concurs, de către Consiliu, după aprobarea Adunării generale. Concursul de suplinire a funcțiilor vacante de director și de contabil-șef este unul public, asigurându-se accesul la informația privind organizarea și desfășurarea acestuia. Modul de organizare și desfășurare a concursului și criteriile de selectare a candidaților se stabilesc prin Regulamentul intern adoptat de către Adunarea generală.
50. Directorul și personalul sunt angajați în cadrul Asociației în conformitate cu legislația muncii.

IV. MEMBRII ASOCIAȚIEI. 
DREPTURILE ȘI OBLIGAȚIILE ACESTORA

51. Membri ai Asociației pot fi unitățile administrativ-teritoriale din Republica Moldova.
52. Membrii Asociației sunt egali în drepturi, indiferent de nivelul de administrație publică locală pe care îl reprezintă sau de momentul aderării.
53. Membrii Asociației au următoarele drepturi:
a) să beneficieze de informații, consultări și de serviciile prestate de Asociație;
b) să propună candidați pentru organele de conducere ale Asociației;
c) să participe la alegerea organelor de conducere ale Asociației;
d) să propună subiecte de discuție pentru agenda Adunării generale;
e) să solicite și să obțină informații cu privire la activitatea Asociației, inclusiv cu privire la modalitatea de administrare a resurselor financiare;
f) să renunțe la calitatea de membru al Asociației, în conformitate cu prevederile Legii nr.17/2023 cu privire la asociațiile de dezvoltare intercomunitară și ale prezentului statut.
54. Membrii Asociației au următoarele obligații:
a) să respecte prevederile prezentului statut și ale regulamentelor  Asociației;
b) să achite în termen cotizațiile anuale și să-și onoreze alte obligații financiare, în conformitate cu actele de constituire;
c) să participe și să se implice în activitatea Asociației;
d) să participe, prin reprezentanții lor, la ședințele Adunării generale a Asociației.
55. Asociația poate accepta noi membri în temeiul cererii de aderare a unității administrativ-teritoriale, aprobată de către Adunarea generală. Pentru a participa la procedura de vot privind acceptarea noilor membri, reprezentanții unităților administrativ-teritoriale membre, în cadrul Adunării generale, trebuie să dispună de mandat special, acordat, în prealabil, de consiliul local respectiv.
56. Calitatea de membru al Asociației încetează în cazul retragerii sau excluderii din Asociație.
57. Membrul Asociației se poate retrage din Asociație în baza deciziei consiliului local al unității administrativ-teritoriale respective, notificând, în acest sens, Consiliul Asociației. Retragerea devine efectivă din momentul înregistrării modificărilor actelor de constituire ale Asociației la Agenția Servicii Publice și achitării tuturor plăților prevăzute la pct. 59.
58. Membrul este exclus din Asociație la propunerea Consiliului Asociației, prin hotărârea Adunării generale, în cazul refuzului de a achita cotizația de membru și alte obligații financiare, stabilite conform prezentului statut.
59. Hotărârea Adunării generale privind excluderea unui membru din Asociație poate fi contestată în conformitate cu prevederile legislației.
60. Membrul Asociației care se retrage sau este exclus din Asociație achită:
a) sumele necesare rambursării împrumuturilor contractate pentru finanțarea dezvoltării infrastructurii unității administrativ-teritoriale respective, de care a beneficiat în perioada în care a fost membru al Asociației, precum și cheltuielile aferente împrumuturilor menționate;
b) sumele corespunzătoare investițiilor de care a beneficiat din programele realizate de Asociație în perioada în care a fost membru al acesteia, altele decât cele prevăzute la subpct. 1);
c) sumele prevăzute ca despăgubiri în contractul de delegare a gestiunii serviciului public, după caz.
61. Pentru încălcarea prevederilor statutului sau ale regulamentelor interne ale Asociației, Adunarea generală poate decide aplicarea sancțiunii, sub formă de avertisment, membrilor vizați ai Asociației.
62. Pentru încălcarea prevederilor Legii nr.17/32023 cu privire la asociațiile de dezvoltare intercomunitară, persoanele responsabile poartă răspundere disciplinară, contravențională sau penală, după caz.


V. PATRIMONIUL ASOCIAȚIEI

63. Asociația poate avea în proprietate orice bunuri, cu excepția celor interzise de lege. Proprietatea Asociației este utilizată exclusiv în vederea realizării scopurilor statutare.
64. Proprietatea Asociației se formează din orice surse neinterzise de lege, inclusiv din:
a) cotizații de membru, stabilite prin hotărârea Adunării generale;
b) granturi și donații;
c) fonduri publice;
d) mijloace financiare obținute în urma desemnării procentuale.
65. Membrii nu pot transmite Asociației în proprietate sistemele aferente furnizării/prestării serviciilor publice, părți componente ale sistemelor respective sau alte bunuri care fac parte din domeniul public al unității administrativ-teritoriale.
66. Sistemele publice și/sau obiectele aferente serviciilor publice, realizate în comun prin programe de investiții noi implementate prin intermediul Asociației de către unitățile administrativ-teritoriale membre, devin proprietate publică a acestora conform prevederilor Legii nr.523/1999 cu privire la proprietatea publică a unităților administrativ-teritoriale și se înregistrează în registrele corespunzătoare, potrivit următoarelor reguli:
a) bunurile și obiectele de infrastructură tehnico-edilitară situate exclusiv pe teritoriul unei unități administrativ-teritoriale pe care o deservesc aparțin domeniului public al acesteia;
b) bunurile și obiectele de infrastructură tehnico-edilitară situate pe teritoriul mai multor unități administrativ-teritoriale și/sau care deservesc mai multe unități administrativ-teritoriale sunt proprietate comună a acestora, dacă Adunarea generală a Asociației nu a stabilit, înainte de demararea investiției, o altă modalitate de repartizare a drepturilor asupra proprietății între unitățile administrativ-teritoriale. Prin hotărârea Adunării generale, adoptată în baza mandatelor speciale acordate de consiliile locale, poate fi decisă atribuirea acestor bunuri în proprietatea doar a unui sau a câtorva membri ai Asociației.
67. Asociația poartă răspundere pentru obligațiile sale cu toate bunurile ce îi aparțin cu drept de proprietate.
68. Patrimoniul  inițial al Asociației este de _________________ lei, constituit din contribuția în numerar și/sau în natură a membrilor, după cum urmează:
1) Raionul Ștefan Vodă - _______lei;
2) Satul ________________- _______lei;
69. Patrimoniul inițial al Asociației include și dreptul de folosință gratuită, pe un termen limitat, a următoarelor bunuri aparținând domeniului public și/sau privat al unităților administrativ-teritoriale:
1) ______________________________(datele de identificare ale bunului), proprietatea ______________________ (se indică unitatea administrativ-teritorială)_______________, conform Deciziei Consiliului local/raional ______________________ nr. ___ din __________________  (se specifică bunurile care se transmit în folosință gratuită Asociației, dacă sunt din domeniul public sau privat al unității administrativ-teritoriale, termenul pentru care sunt transmise, cu indicarea deciziei autorității reprezentative și deliberative a unității administrativ-teritoriale membre, prin care se aprobă transmiterea în folosință a acestora). Punctul respectiv este opțional, în cazul în care această transmitere are loc.

VI. SURSELE DE FINANȚARE ȘI MANAGEMENTUL
FINANCIAR INTERN

70. Surse de finanțare ale Asociației sunt:
a) cotizațiile anuale de membru;
b) donațiile și/sau granturile;
c) dobânzile la mijloacele financiare depuse de Asociație în conturi bancare;
d) mijloacele bănești obținute de Asociație pentru serviciile prestate;
e) mijloacele financiare obținute în urma desemnării procentuale;
f) alte surse neinterzise de lege.
71. Fondurile Asociației sunt administrate de către Consiliul acesteia.
72. Asociația percepe o cotizație anuală de membru pentru acoperirea costurilor fixe și a altor cheltuieli ce țin de activitatea acesteia, achitată de către membrii Asociației. 
73. Mărimea cotizației se stabilește de către Adunarea generală, putând  fi modificată la solicitarea argumentată a Directorului, dar nu mai des de o dată pe an.
74. Mărimea cotizației anuale pentru anul __________ (se indică anul) constituie ____________ (se indică suma) lei.

VII. TRANSPARENȚA ACTIVITĂȚII

75. Deciziile organelor de conducere și de control ale Asociației, rapoartele anuale, strategiile și planurile de dezvoltare, precum și alte documente și informații de interes public sunt afișate la sediul Asociației și/sau sunt publicate pe pagina web oficială a acesteia/alte platforme de comunicare în mediul online.
76. Membrii pot plasa pe paginile web oficiale proprii documentele și informațiile privind activitatea Asociației prevăzute la pct. 74.
77. La decizia Adunării generale, ședințele acesteia pot fi înregistrate în format  video și/sau transmise online pe pagina web oficială a Asociației/alte platforme de comunicare în mediul online. Desfășurarea ședinței Adunării generale poate avea loc cu participarea presei, dacă în acest sens este o decizie a Adunării generale.

VIII. ADOPTAREA ȘI MODIFICAREA STATUTULUI

78. Statutul Asociației se aprobă prin hotărârea Adunării de constituire, consemnată într-un proces-verbal. Statutul Asociației este semnat de către reprezentanții tuturor membrilor fondatori, indicați în deciziile respective ale autorităților deliberative ale unităților administrativ-teritoriale. 
79. Modificările statutului Asociației se aprobă prin hotărârea Adunării generale. Actele adiționale de modificare a statutului vor fi semnate de reprezentanții majorității membrilor prezenți la ședință.
80. Modificările operate în statut intră în vigoare în momentul înregistrării acestora.


IX. REORGANIZAREA ȘI DIZOLVAREA ASOCIAȚIEI

81. Asociația se reorganizează și se dizolvă în conformitate cu Legea nr. 17/2023 cu privire la asociațiile de dezvoltare intercomunitară, Codul civil al Republicii Moldova nr. 1107/2002 și cu prezentul statut. Asociația nu poate fi reorganizată prin dezmembrare (divizare sau separare).
82. Asociația își încetează activitatea prin:
a) dizolvare benevolă;
b) dizolvare forțată;
c) reorganizare prin fuziune.
83. Asociația își încetează activitatea în baza hotărârii Adunării generale, adoptată în condițiile stabilite de prezentul statut.
84. Dizolvarea benevolă a Asociației poate avea loc în cazul în care nu pot fi realizate scopurile statutare din lipsa fondurilor sau în cazul atingerii obiectivelor statutare propuse.
85. Asociația poate fi dizolvată forțat, prin hotărâre judecătorească, în cazurile și modul prevăzut de legislația în vigoare.
86. Reorganizarea Asociației se efectuează, în condițiile legii, prin fuziune (contopire sau absorbție), cu notificarea prealabilă a creditorilor. Reorganizarea produce efecte juridice numai după înregistrarea de stat.
87. Dizolvarea benevolă a Asociației are ca efect deschiderea procedurii de lichidare. Dizolvarea Asociației se efectuează de către Comisia de lichidare, numită de către organul care a adoptat această decizie, în conformitate cu prevederile prezentului statut, ale Legii nr.17/2023 cu privire la asociațiile de dezvoltare intercomunitară și ale Codului civil al Republicii Moldova nr. 1107/2002.
88. Persoana împuternicită prin procesul-verbal al ședinței Adunării generale va depune la organul înregistrării de stat o cerere cu privire la înregistrarea dizolvării Asociației, consemnării în Registrul de stat a informației respective și comunicării datelor în cauză membrilor comisiei de lichidare.
89. Comisia de lichidare dispune de drepturile și obligațiile care nu contravin scopului lichidării Asociației. Comisia de lichidare suspendă activitatea Asociației, încasează creanțele de la debitori, vinde activele, satisface cerințele creditorilor și repartizează activele care au rămas conform prevederilor legale și statutare.
90. Comisia de lichidare întocmește bilanțul de lichidare, în care se indică valoarea și componența activelor rămase, și îl prezintă spre aprobare organului care a decis lichidarea.
91. Bunurile rămase în urma dizolvării benevole a Asociației, după stingerea creanțelor și satisfacerea pretențiilor creditorilor, la temeiul hotărârii Adunării generale, sunt distribuite între unitățile administrativ-teritoriale membre sau sunt transmise unei alte Asociații de dezvoltare intercomunitară. Bunurile rămase în urma lichidării nu pot fi transmise sau distribuite persoanelor fizice sau altor persoane juridice decât celor menționate la prezentul punct.
92. Comisia de lichidare răspunde pentru daunele cauzate creditorilor în cazul în care nu și-a îndeplinit obligațiile ce îi revin, a distribuit activele Asociației înainte de a satisface pretențiile creditorilor sau cu încălcarea legii sau a statutului Asociației.
93. Comisia de lichidare poartă răspundere pentru daunele cauzate Asociației din culpa sa.

X. DISPOZIȚII FINALE

94. Prezentul statut este guvernat de legislația Republicii Moldova. În situația în care intervin modificări ale legislației în domeniu, prezentul statut va fi modificat în  conformitate cu noile prevederi.
95. Toate disputele apărute în legătură cu prezentul statut, inclusiv orice problemă privind interpretarea, validitatea sau încetarea acestuia, care nu pot fi rezolvate pe cale amiabilă, vor fi înaintate spre soluționare instanțelor judecătorești competente.


Prezentul Statut al Asociația de dezvoltare intercomunitară Ștefan Vodă  a fost semnat la data de ___________ în ______ (se indică cu litere numărul de exemplare originale), de către fondatorii/membrii Asociației:
4) raionul __________________, prin Consiliul raional ____________________, cu sediul în orașul/municipiul ______________, str. _____________, nr. ____,  reprezentat de __________________, în calitate de președinte al Consiliului raional __________________, împuternicit în acest scop prin Decizia Consiliului raional __________ nr. _____ din ______ ;
5) municipiul/orașul/comuna/satul _____________________, prin Consiliul local al _________________, cu sediul în ______________, str. ______________, nr. _____, raionul ________________, reprezentat de _____________________, în calitate de primar(ă), împuternicit(ă) în acest scop prin Decizia Consiliului local _________ nr. ___ din ________________;
6) ________________________________________________________________________
(se completează în funcție de lista membrilor fondatori)



Semnatari:
Raionul Ștefan Vodă,  reprezentat de doamna Olga LUCHIAN 
președintele Consiliului raional  Ștefan Vodă________________________;
                                                                            (semnătura și ștampila)

satul __________________________, prin primarul(a) _________________________________;
                                                                                        (semnătura și ștampila)

